internet vaartha 218 Views
న్యూఢిల్లీ : అంతర్జాతీయ పుట్‌ బాల్‌ ఫెడరేషన్‌ (ఫిఫా) వరల్డ్‌ ర్యాంకింగ్స్‌లో అర్జెంటీనా సత్తా చాటింది.గత కొన్ని నెలలుగా ప్రపంచ ర్యాంకింగ్స్‌లో నెంబర్‌ టుగా కొనసాగుతున్న అర్జెంటీనా వరల్డ్‌ కప్‌ క్వాలిఫైయింగ్‌ మూడు మ్యాచ్‌లలో విజయం సాధించడంతో నెంబర్‌ వన్‌ స్థానానికి ఎగబాకింది.దీంతో ఇంతవరకు నెంబర్‌ వన్‌గా ఉన్న బెల్జియం నెంబర్‌ టు స్థానానికి పడిపోయింది.అయిదవ ర్యాంకులో కొనసాగిన చిలీ రెండు స్థానాలు ఎగబాకి మూడవ ర్యాంకును కైవసం చేసుకుంది. నాలుగు ర్యాంకులు ఎగబాకిన కొలంబియా నాలుగో ర్యాంకు దక్కించుకుంది.అయిదవ ర్యాంకు లో జర్మనీ,ఆరవ ర్యాంకులో రెండు స్థానాలు దిగజారిన స్పెయిన్‌,ఏడవ ర్యాంకులో బ్రిజిల్‌,ఎనిమిదవ ర్యాంకులో పోర్చుగల్‌,పదవ ర్యాంకులో ఇంగ్లండ్‌ దేశాలు ఉండగా,భారత్‌ రెండు ర్యాంకులు దిగజారి 162వ ర్యాంకులో నిలిచింది.